Dermed er det nu sikkert, at Region Nordjylland bruger 546.000 kroner på at sende 26 politikere med et følge på ni mand til Skotland for at blive inspireret af landets sundhedssystem. Men det har ikke været helt smertefrit. Flere kritiske røster har været fremme med, at pengene kunne være givet bedre ud, hvis de blev brugt på noget andet. Det har da også fået fire regionsrådsmedlemmer til at melde fra af den grund. Blandt andre SF'eren Mogens Ove Madsen. - Jeg vil ønske god tur. Jeg havde selvfølgelig håbet, at vi kunne få de informationer på en anden måde. For eksempel ved at have inviteret et par stykker herover og forklare hvordan de gør, siger Mogens Ove Madsen til TV2/Nord.

Opsummering:
Efter et par måneders debat blev Regionsrådets studietur til Skotland vedtaget med et bredt flertal.